**ПЪЛНОМОЩНО – ОБРАЗЕЦ**

Долуподписаният(та) .........................................................................................................................................

*(трите имена, ЕГН, данни от документ за самоличност,*

*съответно наименование на фирмата, ЕИК по БУЛСТАТ),*

в качеството си на акционер, притежаващ .................. броя акции от капитала на М+С Хидравлик АД, на основание чл. 226 от Търговския закон във връзка с чл. 116 от Закона за публично предлагане на ценни книжа

**УПЪЛНОМОЩАВАМ**

....................................................................................................................................................................................

*(трите имена, ЕГН, данни от документ за самоличност,*

*съответно наименование на фирмата, ЕИК по БУЛСТАТ),*

да ме представлява на общото събрание на акционерите, което ще се проведе на 15.05.2019 г. от 13.30 часа в град Казанлък, ул.”Козлодуй” 68, и да гласува с всички притежавани от мен акции по въпросите от дневния ред съгласно указания по-долу начин, а именно:

**1.** Приемане на доклад за дейността на дружеството през 2018 г., на годишния финансов отчет за 2018 г., заверен от одитор, отчет за дейността на одитния комитет и отчет за дейността на директора за връзки с инвеститорите. **Проект за решение:** ОСА приема доклада за дейността на дружеството за 2018 г., годишния финансов отчет за 2018 г., заверен от одитор, отчета за дейността на одитния комитет и отчета за дейността на директора за връзки с инвеститорите.

**2.** Приемане на доклад за прилагане на Политиката за възнагражденията на членовете на Съвета на директорите през 2018 година. **Проект за решение:** ОСА приема доклада за прилагане на Политиката за възнагражденията на членовете на Съвета на директорите през 2018 година.

**3.** Предложение за разпределение на печалбата за 2018 година. **Проект за решение:** Съветът на директорите предлага печалбата за 2018 година да се разпредели както следва: 1. Сума в размер на 11 829 960 (единадесет милиона, осемстотин двадесет и девет хиляди, деветстотин и шестдесет) лева за изплащане на дивиденти при следните параметри: 1.1. Брутна сума на акция: 0,30 лева; 1.2. Начало на изплащане на дивидента: 05.07.2019 година. 1.3. Срок за изплащане на дивидента: три месеца. 1.4. Начин на изплащане: чрез „Централен депозитар” АД и „Интернешънъл Асет банк” АД, клон Казанлък. Остатъкът да се отнесе в неразпределената печалба на дружеството.

**4.** Определяне на годишна премия на членовете на Съвета на директорите. **Проект за решение:** Съветът на директорите предлага Общото събрание на акционерите да определи допълнително възнаграждение, годишна премия за всеки член от Съвета на директорите, в размер на 1,1% от печалбата преди облагане за 2018 година. Допълнителното възнаграждение да се начисли в разходите за възнаграждения за 2019 година и да се изплати в съответствие с правилата определени в чл. 4 от Политиката по възнагражденията.

**5.** Освобождаване от отговорност на членовете на СД и прокуриста за дейността им през 2018 год. **Проект за решение:** ОСА освобождава от отговорност членовете на СД и прокуриста за дейността им през 2018 год.

**6.** Назначаване на одитор за извършване на независим финансов одит на дружеството за 2019 г. **Проект за решение:** Съветът на директорите предлага на ОСА да избере регистриран одитор за извършване на независим финансов одит на дружеството за 2019 г. съгласно препоръката на одитния комитет, както следва:

Първо. Драгомир Вучев, регистриран одитор № 0700 в Регистъра на одиторите, воден от ИДЕС.

Второ. Тома Стоилов, регистриран одитор № 0512 в Регистъра на одиторите, воден от ИДЕС.

Одитният комитет е изразил надлежно обосновано предпочитание към първото предложение.

**7.** Преизбиране на членовете на Съвета на директорите за нов петгодишен мандат. **Проект за решение:** На основание чл. 233, ал. 3 от Търговския закон ОСА преизбира за нов петгодишен мандат членовете на Съвета на директорите: Димитър Богомилов Тановски, Иван Делчев Делчев, Стоил Стоянов Колев, „Велев Инвест" ООД – ЕИК: 175064007, „Лома” ЕООД – ЕИК: 121684645 и „Манг” ООД – ЕИК: 130024809.

**8.** Определяне възнагражденията на членовете на Съвета на директорите. **Проект за решение:** ОСА запазва досегашния размер на постоянната част от възнаграждението за всеки от членовете на съвета на директорите.

**9.** Изменения и допълнения в устава на дружеството. **Проект за решение:** Съветът на директорите предлага следените изменения и допълнения в устава на дружеството:

§1. В член 7 се правят следните промени:

1. В ал. 4 се заличава третото изречение.

2. Ал. 5 се заличава.

§2. Приема нов член 8 със следния текст:

„Чл. 8. Книгата на акционерите на дружеството се води от Централен депозитар на ценни книжа по смисъла на Регламент (ЕС) № 909/2014. Централният депозитар, в който се съхранява книгата на акционерите на дружеството, се определя с решение на Съвета на директорите.“

§3. Член 9, ал. 4 се отменя.

§4. Член 14 и член 15 се отменят.

§5. Член 16 се изменя така:

„Чл.16. (изм. 15.05.2019 г.) Овластява Съвета на директорите да увеличава капитала на ДРУЖЕСТВОТО в размер до 100 000 000 (сто милиона) лева чрез издаване на нови акции в продължение на пет години от регистриране на тази разпоредба на устава в търговския регистър.“

§6. Член 17 се изменя така:

„Чл. 17. Емитентът публикува съобщение за публичното предлагане, началния и крайния срок на подписката, съответно началния и крайния срок на продажбата, регистрационния номер на издаденото от комисията потвърждение, мястото, времето и начина за запознаване с проспекта, както и други данни, определени с наредба.“

§7. Член 18, ал. 2 се отменя, а текстът на ал. 1 става текст на член 18.

§8. Член 28, т. 7 и т. 11 се изменят така:

„7. одобрява годишния финансов отчет след заверка от назначения одитор;“

„11. взема решение за разпределяне на печалбата;“

§9. Член 30, ал. 1 се изменя така:

„Чл.30. (1) Общото събрание се свиква от Съвета на директорите. То може да се свика и по искане на акционери, притежаващи заедно или поотделно най-малко 5 на сто от капитала.

§10. В член 32 се правят следните промени:

1. В ал. 2 изразът „депозитарна разписка за притежаваните акции и“ се заличава, а думата „съдебна“ се заменя с „търговска“.

2. Ал. 3 се изменя така:

„(3) Пълномощното за представляване на акционер трябва да бъде за конкретното общо събрание, да е изрично и с определеното в закона съдържание.“

3. Ал. 4 се отменя. Досегашната ал. 5 става ал. 4.

§11. Член 34 се изменя така:

„Чл. 34. (1) Всеки акционер има толкова гласа в Общото събрание, колкото са акциите от капитала на ДРУЖЕСТВОТО, които притежава.

(2) Правото на глас се упражнява от лицата, вписани в регистрите на Централен депозитар като акционери 14 дни преди датата на Общото събрание.“

§12. В член 37, ал. 1 думата „обнародвани“ се заменя с „обявени“.

§13. Член 38 се изменя така:

1. Ал. 1 се изменя така: „(1) За заседанията на Общото събрание се води протокол съгласно изискванията на закона.

2. В ал. 3 числото 5 (пет) се заменя с 10.

§14. В член 42, ал. 2 изразът „по факс или e-mail“ се заменя с думата „имейл“.

§15. В член 44, ал. 1 думата „телефакс“ се заменя с „имейл“.

§16. В член 47, ал. 2 текстът „и се обнародват, като при вписването лицата представят нотариално заверен подпис“ се заличава.

§17. В член 53, ал. 1 изразът „от съда“ се заменя с „по реда на закона“.

§18. Навсякъде в устава думите „експерт-счетоводител/и“ се заменят с „одитор/и“.

**Начин на гласуване:**

**по т. 1.** Приема доклада за дейността на дружеството за 2018 г., годишния финансов отчет за 2018 г., заверен от одитор, отчета за дейността на одитния комитет и отчета за дейността на директора за връзки с инвеститорите.

**по т. 2.** Приема доклада за прилагане на Политиката за възнагражденията на членовете на Съвета на директорите през 2018 година.

**по т. 3.** Приема предложението Съвета на директорите за разпределение на печалбата за 2018 г.

**по т. 4.** Определя годишна премия на членовете на Съвета на директорите.

**по т. 5.** Освобождава от отговорност членовете на Съвета на директорите и прокуриста за дейността им през 2018 г.

**по т. 6.** Пълномощникът има право на преценка дали и по какъв начин да гласува.

**по т. 7.** На основание чл. 233, ал. 3 от Търговския закон ОСА преизбира за нов петгодишен мандат членовете на Съвета на директорите: Димитър Богомилов Тановски, Иван Делчев Делчев, Стоил Стоянов Колев, „Велев Инвест" ООД, „Лома” ЕООД и „Манг” ООД.

**по т. 8.** Запазва досегашния размер на постоянната част от възнаграждението за всеки от членовете на съвета на директорите.

**по т. 9.** Приема предложените от Съвета на директорите изменения и допълнения в устава на дружеството.

Упълномощаването обхваща (не обхваща) въпроси, които са включени в дневния ред при условията на чл. 231, ал. 1 ТЗ и не са съобщени или обнародвани съобразно чл. 223 ТЗ. В случаите по чл. 231, ал. 1 ТЗ пълномощникът има право на собствена преценка, дали да гласува и по какъв начин

(Забележка: ***волеизявлението се отбелязва със зачеркване или заличаване на ненужното***).

Пълномощното важи и в случай на отлагане на общото събрание на акционерите поради липса на кворум. Преупълномощаването с изброените по-горе права е нищожно.

Упълномощител:

*Забележка:*

*Акционерът може да не посочва начинът за гласуване по отделните точки от дневния ред. В този случай за начин на гласуване трябва да е записано: „****Пълномощникът има право на преценка дали и по какъв начин да гласува.****” Това изречение може да замести както изцяло текста след „Начин на гласуване”, така и отделни точки от дневния ред.*